Punkteca pinglovostulo

La Punkteca pinglovostulo, Punkteca apodo aŭ Baobaba apodo (Telacanthura ussheri, laŭ kio ankaŭ Apuso de Ussher), estas granda apuso. Ĝi troviĝas en Angolo, Benino, Burkino, Kameruno, Centrafrika Respubliko, Respubliko Kongo, Demokratia Respubliko Kongo, Eburbordo, Ekvatora Gvineo, Gabono, Gambio, Ganao, Gvineo, Gvineo Bisaŭa, Kenjo, Liberio, Malavio, Malio, Mozambiko, Niĝero, Niĝerio, Senegalo, Sieraleono, Somalio, Sudafriko, Tanzanio, Togolando, Ugando, Zambio, kaj Zimbabvo.

Taksonomio
La Punktecan pinglovostulon formale priskribis en 1870 la angla ornitologo Richard Bowdler Sharpe baze sur specimeno kolektita apud Fort Victoria, Kabmarbordo, en nuntempa Ganao, fare de la brita kolonia administranto Herbert Taylor Ussher. Sharpe stampis la duvortan nomon Chaetura ussheri kie la specia epiteto aludas al la kolektisto. La Punkteca pinglovostulo estas nun metita kun la Nigra pinglovostulo en la genron Telacanthura, kiun enkondukis en 1918 la aŭstralidevena ornitologo Gregory Mathews.

Oni agnoskis kvar jenajn subspeciojn:
 T. u. ussheri (Sharpe, 1870) – Senegalo kaj Gambio ĝis Niĝerio
 T. u. sharpei (Neumann, 1908) – Kameruno kaj Gabono tra DR Kongo ĝis Ugando
 T. u. stictilaema (Reichenow, 1879) – suda Kenjo kaj nordorienta, centra Tanzanio
 T. u. benguellensis (Neumann, 1908) – okcidenta Angolo ĝis Mozambiko

Aspekto
Tiu birdospecio estas nigreca kun tre kontrasta blanka pugareo (supre kaj malsupre). Krome la gorĝareo estas skvameca aŭ punkteca, kio estas tialo por la ordinara nomo. La flugiloj estas longaj, pintecaj kaj arkoformaj, kiel ĉe aliaj apusoj, sed la vosto estas relative mallonga, kvadrata kaj kun pinglecaj dornoj en la fino.

 Referencoj 

 Chantler kaj Driessens, Swifts 

Eksteraj ligiloj
 Punkteca pinglovostulo - Speciteksto en The Atlas of Southern African Birds.

Kategorio:Apusedoj
Kategorio:Birdoj de Afriko